ITD มือขึ้น! ซิวงานรถไฟทางคู่ “มาบกะเบา-จิระ” สัญญา 3 ราคาต่ำสุด 9,290 ลบ.
ITD มือขึ้น! ซิวงานรถไฟทางคู่ “มาบกะเบา-จิระ” สัญญา 3 ที่ราคา 9,290 ลบ. จากราคากลาง 9,399.46 ลบ.
7 ก.ย. 2560

ผู้สื่อข่าวรายงานว่า การรถไฟแห่งประเทศไทย (รฟท.) เปิดเผยผลการประมูลงานก่อสร้างโครงการรถไฟทางคู่ ช่วงมาบกะเบา-ชุมทางจิระ สัญญา 3 ซึ่งเป็นงานอุโมงค์ มีผู้เสนอราคาต่ำสุดที่ราคา 9,290 ล้านบาท จากราคากลางที่ 9,399.46 ล้านบาท หรือต่ำกว่าราว 109.46 ล้านบาท คิดเป็น 1.16%
ขณะที่แหล่งข่าวจาก รฟท.เปิดเผยว่า กิจการร่วมค้า ITD-RT ซึ่งมี บริษัท อิตาเลียน ดีเวล๊อปเมนต์ จำกัด (มหาชน) หรือ ITD เป็นแกนนำ ร่วมกับ บริษัท ไรท์ทันเน็ลลิ่ง จำกัด เป็นผู้เสนอราคาต่ำสุดในการประมูลครั้งนี้